هەر ئیسە، دلێگەو یاۋنەری هێزەکا سوریای دیموکراتی هەسەدەی، ۋەڵاکریێۋشەنە زانیاریش دان، کە هیزی شەممەی ۋیەردە، هێزەکێشا جە ڕاجۆو عەفرینی، نەک ۱ هەلیکۆپتەریۋ ، بەڵکو ۲ هەلیکۆپتەرێ هێزە داگیرکەرەکا تورکیاشا ۋستێنێرە، کە یۆشا کۆبرای هێرشبەر بییەن، کە فڕیەرەکەش و گولـلەشانەکەش کوشیێنێ. هەلیکۆپتەری دووەمیچ سکۆرسکی سەربازفاڕەر بییەن و ۹ سەربازێ و پلەدارێ سەرنشینێش کوشیێنێ. یانی بەگردی ۲ فڕیەرێ و ۹ سەربازێ و پلەدارێ داگیرکەرێ کوشیێنێ.
